text: Op die wijse Christe qui lux es & dies.
  Heft op mijn cruys wel soete bruijt
  Volcht my, en gaet v seluen wt
  Want ick ghedraghen heb voor dy
  Hebdy my lief soo volcht na my.
  O Iesus mijn alderliefste Heer
  Ick ben noch ionck en daer toe teer
  Ick heb v lief dats immer waer
  Maer tcruys te draghen, valt my swaer.
  Meendy altijt in die roosen te winden
  Ghy moet noch hier eerst die doornen winden
  Siet aen c cruijs, en oock het mijn
  Hoe ongelijck sy beyde sijn.
  Die schrifture ons wel bedicht
  Dijn iock is soet, dijn last is licht
  Hoe valdy my dus anxtelijck hert
  Die Mijn alderliefste bruydegom wert.
  Onghewoonte beswaert den moet
  Heft op het sal noch worden soet
  Myn cruys is eenen dieren pant
  Dat ickt nueant dan mijn vrinden en gant
  Dit cruyce my seer qualijck past
  My grouwelt voor den grooten last
  Ick sorg ick en sals niet moghen herden
  O Heer wat sal my noch ghewerden.
  Ick ben swaer maer seer suyuerlijck
  Ick ben suer, maer alte minnelijck
  Ick gheue arbeyt en daer toe rast
  
  Betrout op my so srady vast.
  O Heere oft immers wesen mach
  Des Cruyce naem ick gheerne verdrach
  Maer wilt ghijt hebben, en moetet sijn
  Vwen wille gheschiede, en niet den mijn.
  Ten Hemel en leet maer eenen wech
  Dat is alleen des cruycen wech
  Al v weluaert aet cruyce staet
  Dus siet wat wech dat ghy ingaet.
  Soude ick dijn hey, dijn rijck verliesen
  Dry hondert cruycen sijn lieuer te kiesen
  O Heer gheeft macht ende lijdtsaemheyt
  Ende cruyst my t’sy my lief ofte leyt.